Rikors ippreżentat fit-12 ta’ April 2024 – Toya Development vs EUIPO – Szmidt (TOYA)
(Kawża T-199/24)
Lingwa tar-rikors: il-Pollakk
Partijiet
Rikorrent: Toya Development sp. z o.o. (Kryniczno, il-Polonja) (rappreżentant: J. Sikocińska, radca prawny)
Konvenut: L-Uffiċċju tal-Proprjetà Intellettwali tal-Unjoni Ewropea (EUIPO)
Parti oħra quddiem il-Bord tal-Appell: Jan Szmidt (Wrocław, il-Polonja)
Informazzjoni dwar il-proċedimenti quddiem l-EUIPO
Proprjetarju tat-trade mark kontenzjuża: il-parti l-oħra quddiem il-Bord tal-Appell
Trade mark kontenzjuża kkonċernata: it-trade mark figurattiva tal-Unjoni Ewropea “TOYA” – Trade mark tal-Unjoni Ewropea Nru 17 027 591
Proċedimenti quddiem l-EUIPO: proċedimenti għal dikjarazzjoni ta’ invalidità
Deċiżjoni kkontestata: id-deċiżjoni tat-Tieni Bord tal-Appell tal-EUIPO tas-6 ta’ Frar 2024 fil-Każ R 470/2023-2
Talbiet
Ir-rikorrenti titlob li l-Qorti Ġenerali jogħġobha:
tannulla d-deċiżjoni kkontestata;
tikkundanna lill-EUIPO għall-ispejjeż, inklużi dawk relatati mal-proċedimenti quddiem il-Bord tal-Appell tal-EUIPO.
Motiv invokat
Ksur tal-Artikolu 59(1)(b) tar-Regolament (UE) 2017/1001 tal-Parlament Ewropew u tal-Kunsill.
____________